laion/Wikipedia-Exotic huggingface dataset:
নলিনীকান্ত কর

নলিনীকান্ত কর (১৮৮৭-১৬ সেপ্টেম্বর, ১৯৮০) একজন বাঙালি ব্রিটিশবিরোধী সশস্ত্র বিপ্লববাদী। বিপ্লবী নলিনীকান্তের জন্ম হয়েছিল নদিয়া জেলার কুমারখালিতে। পিতার নাম শশীভূষন কর। তিনিও যুগান্তর দলের সাথে যুক্ত ছিলেন। বাঘা যতীনের সাথে একই গ্রামে থাকার দরুন নলিনী তার সংস্পর্শে আসেন। বৈপ্লবিক কাজের প্রেরনায় বাড়ি ছেড়ে কলকাতায় চলে যান এবং স্কুলে ভর্তি হন। থাকা খাওয়ার অসুবিধা সত্বেও তিনি কলকাতায় অবস্থান করে বিপ্লবী আন্দোলনের কাজে নিজেকে সমর্পণ করেন। ১৯০৯ সালের পর থেকে বাঘা যতীনের একনিষ্ঠ সহকারী হিসেবে কাজ করতে থাকেন। হাওড়া ডাকাতি কেসে জড়িত থাকলেও পুলিশ তাকে ধরতে পারেনি। আত্মোন্নতি সমিতির সাথে যুক্ত ছিলেন। বাঘা যতীনের সাথে চলে যান উড়িষ্যার ময়ুরভঞ্জ জেলায় আদিবাসী অধ্যুষিত এলাকায়। সেখানে স্থানীয় মানুষদের ব্রিটিশ শাসনের বিরুদ্ধে উত্তেজিত করা ও বিদ্রোহে অংশগ্রহণের জন্যে উৎসাহ দান করার জন্যে অস্ত্রশস্ত্র বিলি করেন। ইন্দো-জার্মান ষড়যন্ত্রের অন্যতম কুশীলব ছিলেন তিনি। মাভেরিক জাহাজে করে আসা অস্ত্র আনার জন্যে ৪ জনের সাথে বালেশ্বর রওনা দেন ও গোপাল রায় ছদ্মনামে সেখানে জমি কিনে কাঠের ব্যবসা করার অজুহাতে থাকতে শুরু করেন পুলিশের চোখে ধুলো দিয়ে। মনীন্দ্র চক্রবর্তীর আশ্রয়ে কাপ্তিপোদায় থাকতেন ও কলকাতা বালেশ্বর যাতায়াতের সূত্রে বিপ্লবীদের মধ্যে সংযোগরক্ষাকারী হিসেবে কাজ করতেন। বালেশ্বর বুড়িবালামের তীরে ঐতিহাসিক যুদ্ধের দিন ঘটনাচক্রে তিনি অনুপস্থিত ছিলেন। সম্মুখসমরে বাঘা যতীনের মৃত্যু ও বাকিদের গ্রেপ্তারির ঘটনায় তিনি পালিয়ে যান। পুলিশ তাকে ধরতে পারেনি। ডিফেন্স অফ ইন্ডিয়া এক্ট এ ১৬ ফেব্রুয়ারি ১৯১৬ থেকে পলাতক ঘোষিত হয়েছিলেন। পলাতক জীবনে নানা জায়গায় ঘুরে বেড়িয়েছেন। ১৯১৭ সালে বিপ্লবী যাদুগোপাল মুখার্জী, মন্মথ বিশ্বাস, সতীশ চক্রবর্তীর সাথে বাংলা, বিহার, আসামের বিভিন্ন জায়গায় রাজনৈতিক প্রচারে অংশ নেন। চন্দননগরের প্রবীন বিপ্লবী ও প্রবর্তক সংঘের নেতা মতিলাল রায়ের চেষ্টায় ব্রিটিশ সরকারের সাথে বোঝাপড়ায় কয়েকজন বিপ্লবী আত্মসমর্পণ করেন। নলিনীকান্ত ছিলেন তাদের অন্যতম। তাকে সরকার কলকাতা থেকে বহিষ্কার করে। আত্মীয় বিপ্লবী অতুলচন্দ্র ঘোষের সহায়তায় ঠিকাদারির কাজ নিয়ে বিহার চলে যান। সেখানে ডেহরি অন শোনে তিনি আমৃত্যু বসবাস করেছেন। ১৬ সেপ্টেম্বর, ১৯৮০ সালে ডেহরী অন শোনে মারা যান বিপ্লবী নলিনীকান্ত কর। প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ২৫২। আইএসবিএন 81-85626-65-0।  পৃথ্বীন্দ্রনাথ মুখোপাধ্যায় (১৯৯০)। বাঘা যতীন। কলকাতা: দেজ পাবলিশিং। পৃষ্ঠা ১০০।  শেষাংশ (২৬ ফেব্রুয়ারি ২০১৬)। "কয়া থেকে শিলাইদহ"। দৈনিক জনকণ্ঠ। সংগ্রহের তারিখ ১৭.০২.২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
ইয়াহিয়া আবু ইসহাক

ইয়াহিয়া আবু ইসহাক (আরবি: يحي بوسحاقي, তিফিনাগ: ⵖⴰⵀⵉⴰ Boⵓⵙⵀⴰⴽⵉ, ইংরেজি: Yahia Boushaki) হয় একটি আলজিয়ার্স, আবাসিক প্রশাসনিক ও বাণিজ্যিক নেইবারহুড এর কমিউন মধ্যে অবস্থিত বাব দর্শক এ উপজাতি. নেইবারহুড "ইয়াহিয়া আবু ইসহাক", পরিচিত হতে একটি চীনাপাড়া, শহরের একটি আবাসিক প্রশাসনিক ও বাণিজ্যিক জোন আলজিয়ার্স. নেইবারহুড শহরের উন্নয়নের অংশ হিসেবে 8 নভেম্বর, 1978 এর ফরমান দ্বারা তৈরি করা হয়েছে, আলজিয়ার্স বাব দর্শক ট্রেন স্টেশন কাসাব্লাংকা ট্রেন স্টেশন ভ্যালি ব্রাউনিং ট্রেন স্টেশন বাব দর্শক বাব দর্শক আলজিয়ার্স প্রদেশ উপজাতীয় গ্রাম আলজিয়ার্স মেট্রো & আলজিয়ার্স ট্রাম আলজিয়ার্সে পরিবহন রেল পরিবহন জন্য ন্যাশনাল কোম্পানি আলজেরিয়ায় রেল পরিবহন জাতীয় রুট 5 জাতীয় রুট 24 ভ্যালি গুল্ম ভ্যালি গুল্ম ভ্যালি গুল্ম ভ্যালি গুল্ম "Lotissement Boushaki (f) à Bab Ezzouar : un quartier dépourvu de revêtement Alger : les autres articles"। vitaminedz.com। ১৭ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০১৭।  "Une Chinatown à l'est d'Alger"। djazairess.com।  Taing, Jean-Pierre (৯ জুলাই ২০১৫)। "L'immigration chinoise à Alger : l'émergence d'une place marchande à Bab Ezzouar ?" (26)। ডিওআই:10.4000/emam.934 – emam.revues.org-এর মাধ্যমে।  "L'Expression - Le Quotidien - Une Chinatown à l'est d'Alger"। lexpressiondz.com। ১৭ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০১৭।  "Le Chinatown de la banlieue d'Alger crée des " embrouilles ""। nouvelobs.com।  "Lotissement Boushaki (f) à Bab Ezzouar : un quartier dépourvu de revêtement"। djazairess.com।
দামা দম মাস্ত কালান্দার

দমা দম মাস্ত কালান্দার (উর্দু: دما دم مست قلندر‎‎, সিন্ধি: دما دم مست قلندر) একটি আধ্যাত্মিক গান। গানটির মূল ভাষা পাঞ্জাবি। এর রচয়িতার নাম বা রচনাকাল সম্পর্কে সঠিক তথ্য জানা যায়নি; তবে এটি সিন্ধ অঞ্চলের সূফী লালবাবা শাহবাজ কালান্দারের সম্মানে রচিত, যার রওজা জামশোরো জেলার সেওহানে অবস্থিত। যদিও বলা হয়ে থাকে যে এই কাওয়ালিটি আমীর খসরুর মূল প্রার্থনা থেকে নেয়া যেটি পরবর্তিতে বুল্লেহ শাহ পরিমার্জন করেন এবং তাতে তার পীর লালবাবা শাহবাজ কালান্দার-এর স্তুতি যোগ করেন। এই লালবাবা শাহবাজ কালান্দার হিন্দু ও মুসলিমদের মধ্যে ঐক্য সাধনের জন্য বিশেষ অবদান রেখেছেন। বাবা বুল্লে শাহ ও লালবাবা শাহবাজ কালান্দারের ব্যাপক প্রভাব রয়েছে পাঞ্জাবের উভয় অংশেই। এই অঞ্চলের সূফীবাদে, বিশেষতঃ সঙ্গীতে তাদের ব্যাপক প্রভাব আছে; যেমনটি আছে বাংলাদেশে হাছন রাজা আর মাইজভান্ডারীর। দমা দম মাস্ত কালান্দার এর অন্যতম সুরকার আশিক হোসেন; কবি সাগর সিদ্দিকীর অনুরোধে গান ‌‌‌‌‌‌‌“লাল মেরি পাত”-এর সুর করে দিয়েছিলেন আশিক হোসেন এবং মূলত এই সুরেই গানটি বহু সিনেমায় ব্যবহৃত হয়। “দমা দম মাস্ত কালান্দার” গানটিতে বিভিন্ন সময় বিভিন্ন দেশের বিভিন্ন প্রখ্যাত শিল্পিরা কন্ঠ দিয়েছেন; নূর জাহান, নুসরাত ফতেহ আলী খান, রুনা লায়লা, জগজিৎ সিং, আবিদা পারভীন, নুরেন বোনেরা, সামি ইউসুফ তাদের অন্যতম। "Cut to the Present - Indian Express"। archive.indianexpress.com। সংগ্রহের তারিখ ২০২০-০৪-০২।
২০১৭ পাকিস্তান সুপার লিগ

২০১৭ পাকিস্তান সুপার লিগ বা পিএসএল ২ (স্পন্সরশিপের কারণে এইচবিএল পিএসএল ২০১৭ হিসাবে পরিচিত) হল পাকিস্তানের দেশীয় ক্রিকেটের সর্বাধিক গুরুত্বপূর্ণ পাকিস্তান সুপার লিগের দ্বিতীয় আসর। এটি একটি ফ্র্যাঞ্চাইজি টুয়েন্টি২০ ক্রিকেট লিগ যা পাকিস্তান ক্রিকেট বোর্ড কর্তৃক ২০১৬ সালে শুরু হয়। এ খেলাটি পাঁচটি দল নিয়ে সংযুক্ত আরব আমিরাতে অনুষ্ঠিত হচ্ছে। ১৯ অক্টোবর ২০১৬ সালে, ২০১৭ সালের খেলোয়াড় নির্ধারণ করার সময় লিগের চেয়ারম্যান নজম শেঠি ঘোষণা করেছিলেন যে দেশের নিরাপত্তা ব্যবস্থা স্থিতিশীল থাকলে ২০১৭ সালের ফাইনাল লাহোরে আয়োজন করা সম্ভব। ২০১৭ আসরে উদ্বোধনী অনুষ্ঠান ৯ ফেব্রুয়ারি দুবাইয়ের দুবাই আন্তর্জাতিক ক্রিকেট স্টেডিয়ামে অনুষ্ঠিত হয়। অনুষ্ঠান উপস্থাপনা করেন অভিনেতা ফাহাদ মুস্তফা। পাকিস্তান সুপার লিগ দ্বিতীয় সেশনের অফিসিয়াল সঙ্গীত আব খেল জমেগা ১ জানুয়ারি ২০১৭ সালে মুক্তি পায়। পাকিস্তানি সুরকার আলী জাফর গানের রচয়িতা, সুরকার এবং কন্ঠও দিয়েছেন তিনি। বল্লে বল্লে শিরোনামে আরও একটি গান মুক্তিপায় ৩১ জানুয়ারি ২০১৭ তারিখে এবং গানটি গেয়েছেন শেহজাদ রায়। সকল সময় পাকিস্তান স্থানীয় সময় (ইউটিসি+০৫:০০) অনুসারে পেশোয়ার জালমি টসে জয়ী হয় এববং ফিল্ড করার সিদ্ধান্ত নেয়। এই খেলার ফলাফলে কোয়েটা গ্লাডিয়েটর্স ফাইনালের জন্য যোগ্যতা অর্জন করে। ইসলামাবাদ ইউনাইটেড টসে জয়ী হয় এবং ফিল্ড করার সিদ্ধান্ত নেয়। এ খেলার ফলাফলের কারণে ইসলামাবাদ বিদায় নেয়। করাচি কিংস টসে জয়ী হয় এবং ফিল্ড করার সিদ্ধান্ত নেয়। এই খেলার ফলাফলে করাচি কিংস বিদায় নেয় এবং পেশোয়ার জালমি ফাইনালে খেলার যোগ্যতা অর্জন করে। কামরান আকমল পিএসএলে প্রথম শতরান করে এবং এটি পিএসএলের ইতিহাসে দ্বিতীয় শতরান। কোয়েটা গ্লাডিয়েটর্স টসে বিজয়ী হয় এবং ফিল্ড করার সিদ্ধান্ত নেয়। এই খেলার ফলাফলে পেশোয়ার জালমি পিএসএলের দ্বিতীয় সংস্করণের বিজয়ী হয়। পিএসএলের ফাইনালে কোয়েটা গ্লাডিওটর্সের দ্বিতীয় পরাজয়। "Quetta Beat Peshawar by 1 run in a nail biting match"। Daily Pakistan। ১ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৭।  "Defending champions Islamabad United Eliminated from PSL 2017"। Dawn News। সংগ্রহের তারিখ ২ মার্চ ২০১৭।  "Zalmi into the final for the first time ever in PSL thanks to Kamran's blistering 104 runs,Wahab and Jordan 3for"। Dawn News। সংগ্রহের তারিখ ৪ মার্চ ২০১৭।  "Kamran Akmal scored his first ever PSL ton"। ESPN। সংগ্রহের তারিখ ৫ মার্চ ২০১৭।  "Peshawar Zalmi the CHAMPIONS of PSL 2017"। Dawn News। সংগ্রহের তারিখ ৬ মার্চ ২০১৭।  "Sarfaraz's Gladiators unlucky again finishes second best for two consecutive times"। Samma TV। সংগ্রহের তারিখ ৬ মার্চ ২০১৭।  "Leading run scorer will get Green Cap" (Dawn News)। সংগ্রহের তারিখ ১৯ ফেব্রুয়ারি ২০১৭।  "Leading wicket-taker will win the Maroon Cap" (Dawn News)। সংগ্রহের তারিখ ১৯ ফেব্রুয়ারি ২০১৭।
নরম্যান প্রিস্টন

নরম্যান প্রিস্টন, এমবিই (ইংরেজি: Norman Preston; জন্ম: ১৮ মার্চ, ১৯০৩ - মৃত্যু: ৬ মার্চ, ১৯৮০) প্রথিতযশা ইংরেজ ক্রিকেট সাংবাদিক ছিলেন। ১৯৩৩ সালে ওল্ড পার্ডন্স ক্রিকেট রিপোর্টিং এজেন্সীতে কর্মজীবন শুরু করেন তিনি। তিনি তিনবার রয়টার্সের সংবাদ প্রতিনিধি হিসেবে বিদেশ সফর করেন। উইজডেন ক্রিকেটার্স অ্যালমেনাকের সম্পাদক ছিলেন তার বাবা হুবার্ট প্রিস্টন। হুবার্টের দেহাবসানের পর ১৯৫২ সাল থেকে ১৯৮০ সালে মৃত্যুর পূর্ব-পর্যন্ত ২৯টি সংখ্যা প্রকাশের দায়িত্বে ছিলেন। ১৯৭৭ সালে রাণীর রজতজয়ন্তীর সম্মাননার তালিকায় তাকে এমবিই পদবীতে ভূষিত করা হয়। তার মৃত্যুর পর জন উডকক সম্পাদকের দায়িত্ব পালন করেন। ব্যক্তিগত জীবনে বিবাহিত প্রিস্টন ‘মলি’ নাম্নী এক রমণীর পাণিগ্রহণ করেন। তাদের সংসারে তিন সন্তান রয়েছে। Wisden 1981, p. 100. চার্লি ডেভিস ট্রেভর গডার্ড হাইঞ্জ জনসন জন উইজডেন ক্রিকইনফো
নোলা

শিশুদের দন্তোদগমের বা প্রথম দাঁত উঠবার সময় কামড়ানোর জন্য কাষ্ঠনির্মিত বা কাঠের দ্বারা তৈরি দন্ড। তবে পূর্বে কাঠের দ্বারা তৈরি হলেও বর্তমানে উন্নতমানের প্লাস্টিক এবং রাবারের দ্বারা তৈরি নোলাও কিনতে পাওয়া যায়। বাজারে অনেক ধরনের নোলা কিনতে পাওয়া গেলেও, তাদের অধিকাংশই নির্ভরযোগ্য নয়। বেশি মুনাফা আদায়ের জন্য সস্তা কাঁচামাল দিয়ে তৈরি হওয়াতে বেশীরভাগ নোলাই শিশুদের স্বাস্থ্যের জন্য ঝুঁকিপূর্ণ। ঝুঁকিপূর্ণ পণ্য দেয়ার ফলে শিশুদের যে সকল সমস্যা দেখা দিতে পারে তাদের মধ্যে উল্ল্যেখযোগ্য: মস্তিষ্কের অসামজস্য বিকাশ শিক্ষাগত প্রতিবন্ধকতা ক্যান্সারের ঝুঁকি ইউরোপিয়ান কমিশনের বিজ্ঞানভিত্তিক কমিটি প্লাস্টিকের পণ্য হতে নরম করবার জন্য ব্যবহৃত '''phthalate softeners''' নামক বিষাক্ত পণ্য যা শিশুদের জন্য তৈরি করা খেলনা এবং নোলাতে ব্যবহৃত হত তা নিষিদ্ধ করেছে। http://health.dailynewscentral.com/index.php?option=content&task=view&id=1770 Christen, Kris. "European Union bans phthalate softeners in baby toys." Environmental Science & Technology 34.1 (Jan 1, 2000): 11A(1). Expanded Academic ASAP. Gale.15 Oct. 2009 <http://find.galegroup.com/gtx/start.do?prodId=EAIM>. টেমপ্লেট:খেলনা
জলভরা

জলভরা সন্দেশ তালশাঁস আকৃতির কড়াপাকের এক বিশেষ সন্দেশ। হুগলি জেলার সূর্যকুমার মোদক এর আবিষ্কর্তা। ভদ্রেশ্বরের তেলেনীপাড়ায় বন্দ্যোপাধ্যায়দের জমিদার বাড়ির দাবিতেই এই মিষ্টি প্রথম বানান সূর্য মোদক ১৮১৮ সালে। প্রথম জামাইষষ্ঠীতে নতুন জামাইকে ঠকানোই ছিল এটি বানাবার মূল উদ্দেশ্য। কড়াপাকের সন্দেশের ভিতর গোলাপজল ভরে তৈরী হয় তালশাঁস আকৃতির এই মিষ্টি। জামাইষষ্ঠীর দিন নতুন জামাইয়ের পাতে দেওয়া হয় প্রকাণ্ড এই সন্দেশ। তাতে কামড় দেওয়া মাত্র সন্দেশের ভিতর থেকে গোলাপজল ছিটকে জামাইয়ের পাঞ্জাবিতে গিয়ে পড়ে। জামাইকে ঠকানো এই সন্দেশের শুরু সেই থেকে। এই সন্দেশ বানাবার মূল উপাদান ছানা, চিনি, গোলাপজল ও শীতকালে নলেন গুড়। সূর্য মোদকের দোকানে গোলাপজল আসে নিয়ম মেনে কনৌজ থেকে। কিছুটা সন্দেশ প্রথমে ছাঁচের মধ্যে দিয়ে আঙুলের চাপে একটা গর্ত করে নেওয়া হয়। সেই গর্তে গোলাপজল ঢেলে আবার সন্দেশ দিয়ে বাকিটা ঢেকে ছাঁচের মুখ বন্ধ করে দিতে হয়। এভাবেই জলভরা সন্দেশ তৈরী করা হয়। "ষষ্ঠীতে জামাই ঠকাতে গিয়েই জন্ম নেয় চন্দননগরের জলভরা"। ৯ জুন ২০১৬। ২৬ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৭।
নিয়াজ জামান

নিয়াজ জামান একজন বাংলাদেশি অনুবাদক ও গবেষক। তিনি দীর্ঘকাল ঢাকা বিশ্ববিদ্যালয়-এ ইংরেজি ভাষা ও সাহিত্যে অধ্যাপনা করেছেন। তিনি একজন বস্ত্রজাত সামগ্রী বিশেষজ্ঞ। বাংলাদেশের প্রসিদ্ধ লোকঐতিহ্য যথা নকশি কাঁথা এবং জামদানি নিয়ে গবেষণা করেছেন এবং এসব বিষয় নিয়ে তিনি রচনা করেছেন দ্য আর্ট অফ কাঁথা এমব্রয়ডারি। ইংরেজি ভাষায় লেখার জন্য তিনিই প্রথম ২০১৩ সালে অনন্যা সাহিত্য পুরস্কার লাভ করেন। ২০১৭ খ্রিষ্টাব্দে তাকে অনুবাদক শ্রেণীতে বাংলা একাডেমি পুরস্কার প্রদান করা হয়। বাংলাদেশের স্বাধীনতার বিরোধিতা ও বঙ্গবন্ধুর হত্যাকাণ্ড সমর্থনের জন্য তিনি বিপুলভাবে সমালোচিত হয়েছেন। নিয়াজ জামান হলিক্রস কলেজ থেকে উচ্চ মাধ্যমিক পাস করেন। পরে তিনি ঢাকা বিশ্ববিদ্যালয়ের ইংরেজি বিভাগ থেকে স্নাতক ও স্নাতকোত্তর সম্পন্ন করেন। নিয়াজ জামান ১৯৭২ সালে ঢাকা বিশ্ববিদ্যালয়ে ইংরেজি বিভাগের প্রভাষক হিসেবে কর্মজীবন শুরু করেন। ১৯৮১ সাল থেকে ১৯৮৩ সাল পর্যন্ত তিনি শিক্ষাবিষয়ক অ্যাটাশে হিসেবে ওয়াশিংটন ডিসি বাংলাদেশ দূতাবাসে অধিভুক্ত ছিলেন। ২০০৩ সাল থেকে ২০০৬ সাল পর্যন্ত তিনি নিউ এজ পত্রিকার সাহিত্য সম্পাদক হিসেবে দায়িত্ব পালন করেন। তিনি বাংলাদেশের খ্যাতনামা নারী কথাসাহিত্যিকদের বেশকিছু গ্রন্থ ইংরেজিতে অনুবাদ করেছেন। তিনি ব্যতিক্রমধর্মী সংগঠন "গাঁথা" গড়ে তুলেছেন। সংগঠনটি বাংলা ও ইংরেজি মাধ্যমের নারী লেখকদের প্ল্যাটফর্ম হিসেবে বিবেচিত। দ্য কনফেশনাল আর্ট অফ টেনেসি উইলিয়াম দ্য আর্ট অফ কাঁথা এমব্রয়ডারি অ্যা ডিভাইডেড লেগেসি: দ্য পার্টিশন ইন সিলেক্টেড নভেলস্‌ অফ ইন্ডিয়া, পাকিস্তান অ্যান্ড বাংলাদেশ দ্য ক্রুকড্‌ নীম ট্রি দ্য ড্যান্স অ্যান্ড আদার স্টোরিজ দিদিমাস নেকলেস অ্যান্ড আদার স্টোরিজ অনন্যা সাহিত্য পুরস্কার - ২০১৩ বাংলা একাডেমি পুরস্কার - ২০১৭ "অনন্যা সাহিত্য পুরস্কার পেলেন নিয়াজ জামান"। বাংলানিউজটোয়েন্টিফোর.কম। ২০১৩-১২-০৬। সংগ্রহের তারিখ ১৯ ফেব্রুয়ারি ২০১৭।  "নিয়াজ জামানের বাংলা একাডেমি পুরস্কার বাতিল হোক"। ঢাকা টাইমস নিউজ। ২০১৯-০৫-০৮ তারিখে মূল থেকে আর্কাইভ করা। সংগ্রহের তারিখ ২০১৯-০৫-০৮।  "সংস্কৃতির শক্তি, রাষ্ট্রের স্বীকৃতি"। দৈনিক ভোরের কাগজ। ২০১৯-০৫-০৮ তারিখে মূল থেকে আর্কাইভ করা। সংগ্রহের তারিখ ২০১৯-০৫-০৮।  "নিয়াজ জামান"। দেশে বিদেশে। সংগ্রহের তারিখ ১৯ ফেব্রুয়ারি ২০১৭। [স্থায়ীভাবে অকার্যকর সংযোগ] "অনন্যা সাহিত্য পুরস্কার পাচ্ছেন নিয়াজ জামান"। দৈনিক প্রথম আলো। ২ সেপ্টেম্বর ২০১৩। সংগ্রহের তারিখ ১৯ ফেব্রুয়ারি ২০১৭। [স্থায়ীভাবে অকার্যকর সংযোগ] "অনন্যা সাহিত্য পুরস্কার ২০১২ পাবেন ড. নিয়াজ জামান"। দৈনিক যুগান্তর। ৯ সেপ্টেম্বর ২০১৩। সংগ্রহের তারিখ ১৯ ফেব্রুয়ারি ২০১৭।
দেলোয়ার হোসেন (বীর বিক্রম)

শহীদ দেলোয়ার হোসেন (জন্ম: অজানা - মৃত্যু: ১৭ জুলাই, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। শহীদ দেলোয়ার হোসেনের জন্ম ব্রাহ্মণবাড়িয়া জেলার বাঞ্ছারামপুর উপজেলার দড়িভেলানগর গ্রামে। তার বাবার নাম জায়েদ আলী মুন্সি এবং মায়ের নাম মাছুমা খাতুন। তার স্ত্রীর নাম আনোয়ারা বেগম। তার কোনো ছেলেমেয়ে নেই। পাকিস্তান সেনাবাহিনীর মেডিকেল কোরে চাকরি করতেন দেলোয়ার হোসেন। কর্মরত ছিলেন পশ্চিম পাকিস্তানে। ১৯৭১ সালের ফেব্রুয়ারি মাস থেকে ছুটিতে বাড়িতে ছিলেন। মুক্তিযুদ্ধ শুরু হলে দেলোয়ার হোসেন যুদ্ধে যোগ দেন। আগে থেকেই তার অস্ত্র চালনার এবং যুদ্ধের প্রশিক্ষণ নেওয়া ছিলো। ভারতে গিয়ে দেলোয়ার হোসেন দেখা করেন নিয়মিত মুক্তিবাহিনীর চতুর্থ ইস্ট বেঙ্গল রেজিমেন্টের মুক্তিযোদ্ধাদের সঙ্গে। তাদের সঙ্গে কয়েক দিন থাকেন। পরে ১৮ জনের একটি দল গঠন করে সেই দলের নেতৃত্ব দেওয়া হয় তার ওপর। তাদের দেশের ভেতরে পাঠানো হয় হিট অ্যান্ড রান পদ্ধতিতে গেরিলাযুদ্ধ করার জন্য। দেলোয়ার হোসেন তার দল নিয়ে প্রথমে কিছুদিন কুমিল্লা জেলার বিভিন্ন স্থানে ছোটখাটো কয়েকটি গেরিলা অপারেশন করেন। এরপর কুমিল্লা অঞ্চলে অবস্থান করা তাদের জন্য বিপজ্জনক হয়ে পড়লে তারা চলে যান নোয়াখালীর মুক্ত এলাকায়। মুক্ত এলাকায় অবস্থান করে তারা মাঝেমধ্যেই পাকিস্তান সেনাবাহিনীর ওপর ঝটিকা আক্রমণ চালাতে থাকেন। আক্রমণ চালিয়েই তারা নিরাপদ স্থানে সরে যেতেন। পাকিস্তানি সেনারা তাদের খুঁজে পেত না। তাদের এসব আক্রমণে পাকিস্তানিদের বেশ ক্ষয়ক্ষতি হয়। পরে সেক্টর হেডকোয়ার্টারের নির্দেশে জুলাই মাসে দেলোয়ার হোসেন তার দল নিয়ে চলে আসেন চাঁদপুর জেলার মতলব উপজেলায় । সেখানে অবস্থানকালে পাকিস্তান সেনাবাহিনী তাদের গতিবিধি টের পেয়ে যায়। ১৯৭১ সালের ১৭ জুলাই পাকিস্তানি সেনাদের একটি বড় দল তাদের আক্রমণ করে। দেলোয়ার হোসেন সহযোদ্ধাদের নিয়ে সাহসিকতার সঙ্গে আক্রমণ মোকাবিলা করছিলেন। অনেকক্ষণ ধরে যুদ্ধ হয়। যুদ্ধের একপর্যায়ে তার বুকে গুলি লাগে। সঙ্গে সঙ্গে তার জীবনপ্রদীপ নিভে যায়। সহযোদ্ধারা পরে তার মরদেহ নৌকাযোগে গ্রামের বাড়িতে নিয়ে যান। সেখানে তাকে সমাহিত করা হয়। বীর বিক্রম দৈনিক প্রথম আলো, "তোমাদের এ ঋণ শোধ হবে না" | তারিখ: ১৯-০২-২০১২[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৭৫। আইএসবিএন 9789843351449।  একাত্তরের বীর মুক্তিযোদ্ধা (দ্বিতীয় খন্ড)। ঢাকা: প্রথমা প্রকাশন। মার্চ ২০১৩। পৃষ্ঠা পৃ ১১০। আইএসবিএন 9789849025375।
২-এর বর্গমূল

গণিতে ২ এর বর্গমূল, লিখিত 2 {\displaystyle {\sqrt {2}}} ও 2 1 / 2 {\displaystyle 2^{1/2}} , হলো একটি ধণাত্মক অমূলদ সংখ্যা যাকে নিজের সাথে গুণ করার ফলাফল ২। যেহেতু − 2 {\displaystyle -{\sqrt {2}}} কে নিজের সাথে গুণ করলেও একই ফলাফল পাওয়া যায়, সেহেতু 2 {\displaystyle {\sqrt {2}}} থেকে এর ঋণাত্মক প্রতিপক্ষ আলাদা করতে একে অধিক সঠিকভাবে দুই এর প্রধাণ বর্গমূল বলা যায়। জ্যামিতির ভাষায়, পিথাগোরাসের উপপাদ্য অনুসারে ২ এর বর্গমূল হল এক একক দৈর্ঘ্য সম্পন্ন বর্গক্ষেত্রের কর্ণের দৈর্ঘ্য। 2 {\displaystyle {\sqrt {2}}} সংখ্যাটিকে সর্বপ্রথম আবিষ্কৃত অমূলদ সংখ্যা হিসেবে ধরা হয়। ২ এর বর্গমূলের মূলদ সন্নিকট, [ 665857 470832 ] {\displaystyle \left[{\frac {665857}{470832}}\right]} ,যাহা ,পাওয়া যায় ব্যাবিলনীয় অ্যালগরিদমের চতুর্থ ধাপ থেকে, যা শুরু হয় a০=১ থেকে এবং ইহা আপাতভাবে খুব বড় ১.৬×১০−১২ : ইহার বর্গ হল ২.০০০০০০০০০০৪৫... সাধারণত মূলদ সন্নিকট 99 70 {\displaystyle {\frac {99}{70}}} (≈১.৪১৪২৯) ব্যবহৃত হয়. ইহার হর ৭০, তা ছাড়াও ইহা সঠিক মানের চেয়ে 1 10 , 000 {\displaystyle {\frac {1}{10,000}}} (প্রায় +০.৭৪×১০−৪) কম. যেহেতু ইহা ২ এর বর্গমূলের অবিরত ভগ্নাংশের খুব নিকটে তাই যে কোন মূলদ সন্নিকট যাহার হর ১৬৯ এর থেকে ছোট তাকে উন্নততর বলা যেতে পারে যেহেতু 239 169 {\displaystyle {\frac {239}{169}}} এর পরবর্তী সন্নিকটের ত্রূটি প্রায় -০.১২×১০−৪. 2 {\displaystyle {\sqrt {2}}} এর সাংখিক মান (সংক্ষিপ্ত) দশমিকের পর ৬৫ ঘর পর্যন্তপর্যন্ত হল: ১.৪১৪২১ ৩৫৬২৩ ৭৩০৯৫ ০৪৮৮০ ১৬৮৮৭ ২৪২০৯ ৬৯৮০৭ ৮৫৬৯৬ ৭১৮৭৫ ৩৭৬৯৪ ৮০৭৩১ ৭৬৬৭৯ ৭৩৭৯৯...(ওইআইস (OEIS) এর অনুক্রম A০০২১৯৩ অনুযায়ী) ব্যাবিলনের একটি মাটির বাড়ি YBC ৭২৮৯(১৮০০-১৬০০ খ্রীষ্ট্পূর্বাব্দে) তে চারটি ষড়ভূজাকৃতি গঠন ১ ২৪ ৫১ ১০ লক্ষ্য করা গেছে যাহা 2 {\displaystyle {\sqrt {2}}} এর সঠিক নিকটস্থ মান উল্লেখ করে[১] যেহেতু ইহাতেও ছয় দশমিক অঙ্ক উপস্থিত রয়েছে এবং ইহাই 2 {\displaystyle {\sqrt {2}}} এর সবচেয়ে সঠিক তিন ঘর ষড়ভূজাকৃতি উপস্থাপনা, যা হল: 1 + 24 60 + 51 60 2 + 10 60 3 {\displaystyle +{\frac {24}{60}}+{\frac {51}{60^{2}}}+{\frac {10}{60^{3}}}} = 30547 21600 {\displaystyle {\frac {30547}{21600}}} = 1.41421296... {\displaystyle 1.41421296...} Weisstein, Eric W.। "Principal Square Root"। mathworld.wolfram.com (ইংরেজি ভাষায়)। সংগ্রহের তারিখ ২০২৩-০৭-১৩।  "Oldest irrational numbers - Guinness World Records"। Guinness World Records।
মাই ডার্লিং

মাই ডার্লিং হচ্ছে একটি অসমাপ্ত বাংলাদেশী চলচ্চিত্র। চলচ্চিত্রটি রচনা ও পরিচালনা করেছেন মনতাজুর রহমান আকবর। মাহিন ফিল্মসের ব্যানারে প্রযোজনা করেছেন মনিরুজ্জামান। এতে কেন্দ্রীয় চরিত্রে অভিনয় করেছেন শাকিব খান ও অপু বিশ্বাস। এছাড়াও অমিত হাসান, প্রবীর মিত্র, রেহানা জলি, কাবিলা সহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন। শাকিব খান অপু বিশ্বাস অমিত হাসান প্রবীর মিত্র রেহানা জলি কাবিলা ২০১৩ সালের ১ সেপ্টেম্বর চলচ্চিত্রে কাজের জন্য চুক্তিবদ্ধ হন শাকিব খান ও অপু বিশ্বাস। ২০১৩ সালের ৬ ডিসেম্বর পুবাইলে শাকিব খানের জান্নাত হাউজে চলচ্চিত্রটির আনুষ্ঠানিক মহরত অনুষ্ঠিত হয়। ২০১৪ সালের ১ জানুয়ারি চলচ্চিত্র প্রধান চিত্রগ্রহণ অনুষ্ঠিত হয়। তারপর টানা পাঁচদিন চিত্রগ্রহণ করা হয়। ২০১৫ সালের শুরুর দিকে চলচ্চিত্রটির ৭০ শতাংশ কাজ শেষ হয়। দীর্ঘদিন ধরে চলচ্চিত্রটির প্রধান অভিনেতা শাকিব খান ও অপু বিশ্বাস শিডিউল না দেওয়ার কারণে আটকে যায় চলচ্চিত্রের কাজ। এবিষয়ে চলচ্চিত্রের প্রযোজক মনিরুজ্জামান চলচ্চিত্রসংশ্লিষ্ট তিনটি সমিতি বরাবর অভিযোগ পাঠান। ২০১৮ সালের ২০ মার্চ আলাদা আলাদাভাবে বাংলাদেশ চলচ্চিত্র প্রযোজক সমিতি, পরিচালক সমিতি ও শিল্পী সমিতি বরাবর শাকিব খান ও অপু বিশ্বাসের বিরুদ্ধে চিঠি পাঠান প্রযোজক মনিরুজ্জামান। চিঠিতে প্রযোজক মনিরুজ্জামান উল্লেখ করেছেন, ২০১৩ সালের ১ সেপ্টেম্বর মাই ডার্লিং ছবিতে কাজের জন্য চুক্তিবদ্ধ হন শাকিব ও অপু। এই ছবি প্রযোজনা করেছে মনিরুজ্জামানের প্রতিষ্ঠান ‘ড্রাগন এন্টারটেইনমেন্ট’। মনতাজুর রহমান আকবরের পরিচালনায় ছবির শুটিং শুরু হয় ২০১৪ সালের ১ জানুয়ারি। ২০১৫ শুরুর দিকে ছবির ৭০ ভাগ কাজ শেষও হয়। এরপরই ছবিটির শুটিং আটকে যায়। অভিযোগে প্রযোজক লিখেছেন, ছবির শুটিং সম্পন্ন না হওয়ায় চরম আর্থিক ও সামাজিক ক্ষতির সম্মুখীন হয়েছেন তিনি। "শাকিবের অপেক্ষায় 'মাই ডার্লিং'"। NTV Online। সংগ্রহের তারিখ ২০১৭-০২-১৮।  "'মাই ডার্লিং' ছবিতে শাকিবের অ্যাকশন"। NTV Online। সংগ্রহের তারিখ ২০১৭-০২-১৮। [স্থায়ীভাবে অকার্যকর সংযোগ] "শাকিবের ডার্লিং অপু"। banglanews24.com (ইংরেজি ভাষায়)। সংগ্রহের তারিখ ২০২০-০৫-১৮।  "শাকিব-অপুকে নিয়ে আকবরের 'মাই ডার্লিং'"। মানবজমিন। ২০২০-১১-২৮ তারিখে মূল থেকে আর্কাইভ করা। সংগ্রহের তারিখ ২০২০-০৫-১৮।  "শাকিব-অপুর বিয়ে"। Sangbad Protidin। ২০১৫-০২-০৩ তারিখে মূল থেকে আর্কাইভ করা। সংগ্রহের তারিখ ২০১৭-০২-১৮।  "বিয়ের পিঁড়িতে শাকিব-অপু! | bdsob.com"। ২০১৭-০১-২৮ তারিখে মূল থেকে আর্কাইভ করা। সংগ্রহের তারিখ ২০১৭-০২-১৮।  "পুবাইলে হয়ে গেল "মাই ডার্লিং" ছবির শুভ মহরত"। সময় নিউজ (ইংরেজি ভাষায়)। সংগ্রহের তারিখ ২০১৭-০২-১৯। [স্থায়ীভাবে অকার্যকর সংযোগ] "শাকিব-অপুর বিরুদ্ধে 'ক্ষতিগ্রস্ত' প্রযোজকের চিঠি"। প্রথম আলো। সংগ্রহের তারিখ ২০২০-০৫-১৮।  "শাকিব-অপুর মাই ডার্লিং শেষ হবে?"। কালের কণ্ঠ। সংগ্রহের তারিখ ২০২০-০৫-১৮।  "শাকিব-অপুর বিরুদ্ধে প্রযোজকের চিঠি"। সমকাল। সংগ্রহের তারিখ ১৯ মে ২০২০।  বাংলা মুভি ডেটাবেজে মাই ডার্লিং ইন্টারনেট মুভি ডেটাবেজে মাই ডার্লিং (ইংরেজি)
পুজহাক্কাল নদী

পুজহাক্কাল নদী হল ভারতের একটি পশ্চিমবাহিনী নদী। এটি ভারতের কেরল রাজ্যের অন্তর্গত ত্রিশূর জেলায় অবস্থিত। নদীটি কিল্লান্নোওর পাহাড় থেকে উৎপন্ন হয় ত্রিসসুর কোলে জলাভূমিতে প্রতিত হয়েছে নদীটি ২৯ কিলোমিটার (১৮ মা) দীর্ঘ এবং এর নদী অববাহিকার আয়তন হল ২৩৪ বর্গ কিলোমিটার। নদীটির প্রধান উপনদী হল - পারাথোডু, নাডাথোডু ও পোওমালাথাডু। River Disputes in India: Kerala Rivers Under Siege by S. N. Sadasivan। Mittal Publications। সংগ্রহের তারিখ ২০১২-১০-১৮।  "Shodhganga" (পিডিএফ)। Puzhakkal। সংগ্রহের তারিখ ২০১২-১০-১৮।
ডাব্বাওয়ালা

ডাব্বাওয়ালা (আগে বলা হতো টিফিনওয়ালা) একজন ভারতীয়, বিশেষত মুম্বাইয়ে, যে কর্মচারীদের বাসা থেকে দুপুরের খাবার নিয়ে তাদের অফিসে পৌছে দেয়। সকালের শেষদিকে ডাব্বাওয়ালারা বাসাবাড়িতে গিয়ে লাঞ্চবক্সে (ডাব্বা) ভরে দেয়া গরম গরম খাবার নিয়ে যায়, সাইকেল বা রেলওয়ের ট্রেনে চেপে তা লোকদের কর্মস্থলে পৌঁছে দেয় এবং বিকালে আবার খালি লাঞ্চবক্স ফিরিয়ে দিয়ে যায়। মুম্বাইয়ের খাদ্য সরবরাহকারীরাও ডাব্বাওয়ালাদের কাজে লাগায়; তখন তারা কেন্দ্রীয় রান্নাঘর থেকে তৈরি/রান্নাকরা খাবার বয়ে নিয়ে ভোক্তাদের কাছে পৌঁছে দেয়। মুম্বাইয়ে অধিকাংশ অফিস কর্মচারীরা বাইরের বা হোটেলের খাবারের চেয়ে ঘরে-তৈরি খাবার খেতে বেশি পছন্দ করে, সাধারণত স্বাদ ও পরিচ্ছন্নতার জন্যে, যেকারণে এই শ্যবস্থার উৎপত্তি। অনেক মহিলারা ডাব্বাওয়ালাদের মাধ্যমে এরকম ঘরে-তৈরি খাবার সরবরাহ করে উপার্জন করেন। ১৮শ দশকের শেষের দিকে মুম্বাইয়ে সারা ভারত থেকে অভিবাসীরা আসা শুরু করে। সে সময় ফাষ্টফুড বা ক্যান্টিন কোনটাই পর্যাপ্ত ছিল না। কর্মচারীরা সকাল সকাল অফিসের উদ্দেশ্যে বের হত ফলে দুপুরে হয়ত না খেয়ে বা আধপেটা থাকতে হত। দেশের বিভিন্ন প্রান্ত থেকে আসা এসব অভিবাসীদের খাদ্যাভ্যাস এক ছিল না। প্রত্যেকের নিজস্ব খাদ্যাভ্যাস থাকায় বাইরের খাবারে তেমন তৃপ্তি পাওয়া যেত না, যা ঘরের খাবারে ছিল। ১৮৯০ সালে মহাদেও হাভাজি বচিচি লাঞ্চ ডেলিভারি সার্ভিস শুরু করেন প্রায় ১০০ লোক দিয়ে। তিনি এতে সফল হন এবং সেবাটির পরিধি বাড়তে থাকে। ১৯৩০ সালে পরোক্ষভাবে এসব সেবাদানকারী ডাব্বাওয়ালাদেরকে একত্রিত করার চেষ্টা করেন। পরে ১৯৫৬ সালে নতুন মুম্বাই টিফিন বক্স সাপ্লার্য়াস ট্রাস্ট নামে একটি দাতব্য সংস্থা গড়ে তোলা হয়। ১৯৬৮ সালে নতুন মুম্বাই টিফিন বক্স সাপ্লার্য়াস এসোসিয়েশন নামে ট্রাস্টটির বানিজ্যিক শাখা চালু করা হয়। "In Pictures: Tiffin time in Mumbai"। BBC news। ১৬ ফেব্রুয়ারি ২০১৪। সংগ্রহের তারিখ ২ মে ২০১৪।  "Bombay Dabbawalas go high-tech"। Physorg.com। সংগ্রহের তারিখ ১৫ সেপ্টেম্বর ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Roncaglia, Sara (১ জানুয়ারি ২০১৩)। "Feeding the city : work and food culture of the Mumbai dabbawalas"। OpenBook Publishers। সংগ্রহের তারিখ ২ মে ২০১৭ – Internet Archive-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; Feeding_the_City2 নামের সূত্রটির জন্য কোন লেখা প্রদান করা হয়নি Nair, Supriya (২৭ সেপ্টেম্বর ২০১১)। "The Tiffin History of Mumbai"। Livemint। সংগ্রহের তারিখ ৮ এপ্রিল ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে ডাব্বাওয়ালা সংক্রান্ত মিডিয়া রয়েছে। Shekhar Gupta, Our computer is our head and our Gandhi cap is the cover to protect it from the sun or rain, Indian Express, Walk the Talk, NDTV 24x7. Hart, Jeremy (২০০৬-০৩-১৯)। "The Mumbai working lunch"। The Independent Online। The Independent group, London। ২০০৭-০৩-২৫ তারিখে মূল থেকে আর্কাইভ করা। সংগ্রহের তারিখ ২০০৭-০৩-২০।  "Indian lunchbox carriers to attend the Royal nuptials"। Evening Standard (London)। Associated Newspapers Ltd। ২০০৫-০৪-০৫। সংগ্রহের তারিখ ২০০৭-০৩-২০। [স্থায়ীভাবে অকার্যকর সংযোগ] Mumbai's Dabbawala: The Uncommon Story of the Common Man, Shobha Bondre. tr. Shalaka Walimbe. OMO Books, 2011. আইএসবিএন ৮১-৯১০৩৫৬-১-৮. The Dabbawala System: On-Time Delivery, Every Time, by Stefan H. Thomke and Mona Sinha, Harvard Business School Case Study, February 2010 (Revised January 2013)